**David Hall Hodges** (s. 5. joulukuuta 1978) on yhdysvaltalainen kosketinsoittaja, laulaja, lauluntekijä ja tuottaja, joka tunnetaan ehkä parhaiten työstään Evanescence-yhtyeessä, jonka hän jätti vuonna 2002.

Ura
---

### Evanescence

*Pääartikkeli: Evanescence*
David Hodges liittyi Evanescenceen vuonna 1999. Hän toimi Evanescencessa kosketinsoittajana ja taustalaulajana ja osallistui kappaleiden säveltämiseen. Pian Hodgesin liittymisen jälkeen Evanescence julkaisi albumin *Origin*. Hodges levytti samoihin aikoihin Evanescencen laulajan Amy Leen kanssa gospel-kappaleet "Breathe" ja "Fall Into You", joista ensimmäinen julkaistiin *Summit Worship* -kokoelma-albumilla. Hodges julkaisi hengellistä musiikkia sisältävän soolo-EP:n *Musical Demonstrations Pt. 1* vuonna 2000.

Hodges oli mukana tekemässä Evanescencen maailmanmaineeseen nostanutta albumia *Fallen*, mutta erosi yhtyeestä hieman ennen sen julkaisua vuonna 2002. Hodges voitti Evanescencen kanssa kaksi Grammy-palkintoa vuonna 2004. Hodges ja yhtyeestä myöhemmin eronnut Ben Moody ovat tehneet yhteistyötä myöhemminkin. Hodges on sanonut olevansa edelleen ystävä myös Amy Leen kanssa.

### Muut yhtyeet

Evanescencesta lähtönsä jälkeen Hodges perusti rock-yhtyeen Trading Yesterday, jossa hän oli itse laulajana ja kosketinsoittajana. Yhtye julkaisi omakustanteena albumin *The Beauty and the Tragedy* vuonna 2004. Yhtye sai levytyssopimuksen Epic Recordsin kanssa ja julkaisi singlen "One Day", mutta levy-yhtiö purki levytyssopimuksen ennen yhtyeen seuraavan albumin julkaisua. Trading Yesterdayn albumi *More Than This* jäi pitkäksi aikaa julkaisematta yhtyeen ja levy-yhtiön välisten kiistojen takia. Albumi julkaistiin viimein syyskuussa 2011.

Hodges perusti Trading Yesterday -yhtyeessä soittaneen Steve McMorranin elektronista musiikkia soittavan yhteen The Age of Information. Yhtyeeseen liittyivät myös Will "Science" Hunt ja Josh Donahue. Yhtye julkaisi EP:n *Everything is Broken* syyskuussa 2007.. 

Hodgesilla on levytyssopimus Warner Brothers Records -yhtiön kanssa sooloartistina. Hän julkaisi digitaalisesti EP:n nimeltä *The Rising EP* elokuussa 2009. Hodges ja hänen ystävänsä John Campbell julkaisivat instrumentaalisen digitaalista musiikkia sisältävän albumin "The Fragile World" nimellä Avox vuonna 2010.

Hodges on mukana yhtyeessä Arrows to Athens. Yhtye julkaisi digitaalisesti albumin "Kings & Thieves" vuonna 2011.

### Työ lauluntekijänä

Hodges on säveltänyt musiikkia useille muille artisteille, muun muassa Kelly Clarksonille, Anastacialle ja Daughtrylle. Hän sävelsi Carrie Underwoodin ja Hillary Lindseyn kanssa kappaleen "There's a Place for Us", jonka Underwood levytti *Narnian tarinat: Kaspianin matka maailman ääriin* -elokuvan soundtrackille. Kappale oli ehdolla parhaan alkuperäiskappaleen Golden Globe -palkinnon voittajaksi.

Diskografia
-----------

### Soolo

#### Albumit

* *The December Sessions Vol. 1* (2012)

#### EP:t

* *Musical Demonstrations Pt. 1* (2000)
* *The Rising EP* (2009)
* *Passangers: Weapons (2012)*

#### Singlet

* *Hard to Believe* (2009)

### Evanescence

*Pääartikkeli: Evanescencen diskografia*
#### Albumit

* *Origin* (2000)
* *Fallen* (2003)

#### EP:t

* *Mystary EP* (2003)

#### Singlet

* *Bring Me To Life* (2003)
* *Going Under* (2003)
* *My Immortal* (2003)
* *Everybody's Fool* (2004)

### Trading Yesterday

#### Albumit

* *The Beauty & The Tragedy* (2004)
* *More Than This* (2011)

#### Singlet

* *One Day* (2005)

### The Age of Information

#### EP:t

* *Everything is Broken* (2007)

### Avox

#### Albumit

* *The Fragile World* (2010)

### Arrows to Athens

#### Albumit

* *Kings & Thieves* (2011)

Lähteet
-------

1. ↑  Grammy.com
2. ↑  DavidHodges.info - Evboard.com Interview
3. ↑  DavidHodges.info - News
4. ↑  David Hodges Music - News (Arkistoitu – Internet Archive)
5. ↑  David Hodges Music - The Age of Information[vanhentunut linkki]
6. ↑  David Hodges Music - Artist (Arkistoitu – Internet Archive)
7. ↑  David Hodges Music - Avox (Arkistoitu – Internet Archive)
8. ↑  Arrows to Athens (Arkistoitu – Internet Archive)
9. ↑  Deadline - Golden Globe Nominations Announced

Aiheesta muualla
----------------

* David Hodgesin virallinen sivu (Arkistoitu – Internet Archive)
* David Hodges Twitterissä
* davidhodges.info
* David Hodges Myspacessa (englanniksi) (Hodgesin virallinen MySpace-sivu)
* David Hodges Myspacessa (englanniksi) (Hodgesin vanhempaa musiikkia)
* Trading Yesterday Myspacessa (englanniksi)
* The Age of Information Myspacessa (englanniksi)

Evanescence

| 
* Amy Lee
* Troy McLawhorn
* Tim McCord
* Will Hunt
* Jen Majura

 |
| --- |
| 
* Ben Moody
* David Hodges
* John LeCompt
* Will Boyd
* Rocky Gray
* Terry Balsamo

 |

|  |  |
| --- | --- |
| Studioalbumit | 
* *Fallen* (2003)
* *The Open Door* (2006)
* *Evanescence* (2011)
* *Synthesis* (2017)
* *The Bitter Truth* (2021)

 |
| Livealbumit | 
* Anywhere but Home (2004)
* Synthesis Live (2018)

 |
| Demoalbumit | Origin (2000) |
| EP:t | 
* Evanescence EP (1998)
* Sound Asleep (1999)
* Mystary EP (2003)

 |
| Kokoelma-albumit | 
* Lost Whispers (2016)

 |
| Singlet | 
* Bring Me to Life (2003)
* Going Under (2003)
* My Immortal (2003)
* Everybody's Fool (2004)
* Call Me When You're Sober (2006)
* Lithium (2007)
* Sweet Sacrifice (2007)
* Good Enough (2007)
* What You Want (2011)
* My Heart Is Broken (2011)
* Lost in Paradise (2012)
* Imperfection (2017)
* Hi-Lo (2018)
* The Chain (2019)
* Wasted on You (2020)
* The Game Is Over (2020)
* Use My Voice (2020)

 |
| Videojulkaisut | 
* Anywhere but Home (2004)
* Synthesis Live (2018)

 |
| Muuta | 
* Diskografia
* WindUp Records
* Epic Records
* EMI

 |



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana

 |

 |